Legal Document

Category: 273

Text:
13.ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ  ΚΑΙ ΚΟΙΝΩΝΙΚΗΣ ΠΡΟΝΟΙΑΣ Αριθ.Γ.Λ.Κ. 177206 της 9/19 Σεπτ. 1968  (ΦΕΚ Β΄ 469)  Περί εγκρίσεως εφαρμογής των διατάξεων του άρθρ. 16 του Νόμ. 4467/65 και του υπ’ αριθ. 460/65 Β.Δ/τος δια την στεγαστικήν αποκατάστασιν των εκ πλημμυρών του Νοεμ. 1967 πληγεισών οικογενειών Νομού Αργολίδος.  ΄Εχοντες υπ’ όψιν: 1.Τας διατάξεις του άρθρ. 16 του Νόμ. 4467/65 «περί ιδρύσεως εν Αθήναις κλπ.» ως ετροποποιήθη δια της διατάξεως της παρ. 7 του άρθρ. 3 του Ν.Δ. 4546/66 «περί τροποποιήσεως και συμπληρώσεως» του Νόμ. 3217/55 «περί αγοράς υπό του Δημοσίου εκτάσεων του Ο.Δ.Ε.Π.». 2.Τας διατάξεις του υπ’ αριθ. 460/65 Β.Δ/τος «περί εφαρμογής διατάξεων αφορωσών εις την στεγαστικήν αποκατάστασιν των εκ των σεισμών των μηνών Μαρτίου-Απρ. 1965 πληγέντων πληθυσμών, ως ετροποποιήθη και συνεπληρώθη μεταγενεστέρως. 3.Την γνώμην της Συντονιστικής Επιτροπής ληφθείσαν κατά την υπ’ αριθ. 102/29.6.68 συνεδρίασίν της, αποφασίζομεν: 1.Εγκρίνομεν την εφαρμογήν των διατάξεων του άρθρ. 16 του Νόμ. 4467/65 και του υπ’ αριθ. 460/65 Β.Δ/τος ως ετροποποιήθησαν και συνεπληρώθησαν μεταγενεστέρως δια την εφαρμογήν στεγαστικού προγράμματος αποκαταστάσεως οικογενειών πληγεισών εκ των πλημμυρών του Νοεμ. 1967, του Νομού Αργολίδος εντός των ορίων του προγράμματος και των πληρωμών των καθορισθησομένων υπό της Κυβερνήσεως. 2.Το πρόγραμμα της στεγαστικής αποκαταστάσεως των ως άνω οικογενειών θα τεθή εις εφαρμογήν, δια κοινής υπουργικής αποφάσεως, εκδιδομένης βάσει του άρθρ. 16 του Νόμ. 4467/65, αναλόγως των τεθησομένων εις την διάθεσιν του Υπουργείου Κοινωνικής Προνοίας προς τούτο πιστώσεων.   (Αντί για τη σελ. 280,05(ε) Σελ. 280,05(ζ) Τεύχος 1305 Σελ. 37 Σεισμόπληκτοι Πελοποννήσου 35.Ε.ε.11-13   854